b'\n_START_ARTICLE_\nStift Heiligenkreuz\n_START_SECTION_\nSijainti\n_START_PARAGRAPH_\nStift Heiligenkreuz sijaitsee It\xc3\xa4vallassa, Ala-It\xc3\xa4vallan maakunnassa Heiligenkreuz-nimisess\xc3\xa4 kunnassa noin 15\xc2\xa0km Wienist\xc3\xa4 l\xc3\xa4nteen.\n_START_SECTION_\nNykytilanne p\xc3\xa4hkin\xc3\xa4nkuoressa\n_START_PARAGRAPH_\nLuostari Stift-Heiligenkreuz on toiminut keskeytyksett\xc3\xa4 perustamisestaan l\xc3\xa4htien. Elokuussa 2016 luostarissa eli 97 munkkia. T\xc3\xa4m\xc3\xa4n luostarin painopiste on luostariel\xc3\xa4m\xc3\xa4n ja liturgian yll\xc3\xa4pito ja gregoriaaninen kirkkolaulu latinan kielell\xc3\xa4. Osa munkeista ty\xc3\xb6skentelee sielunhoidossa 18 luostariin sis\xc3\xa4lletyiss\xc3\xa4 seurakunnissa, toiset ovat tutkijoita ja professoreita korkeakoulussa. _NEWLINE_Luostarin gregoriaaninen kuoro Chant on julkaissut kolme CD:t\xc3\xa4, joilla on ollut hyv\xc3\xa4 menestys. Luostari on hyvin suosittu turisti- ja pyhiinvaelluskohde l\xc3\xa4hell\xc3\xa4 Wieni\xc3\xa4.\n_START_SECTION_\nAsutuksen alkuper\xc3\xa4\n_START_PARAGRAPH_\nHeiligenkreuzin kyl\xc3\xa4 on kehittynyt vasta paljon keskiaikaisen luostarin perustamisen j\xc3\xa4lkeen._NEWLINE_Ihan l\xc3\xa4hell\xc3\xa4 luostaria sijaitsee esihistoriallinen yl\xc3\xa4nk\xc3\xb6asutus, jota kutsutaan \xe2\x80\x9dBurgstalliksi\xe2\x80\x9d ja jonka kohdalla on nyt Marienwiese-niminen asutus. Esihistoriallisella asutuksella oli etel\xc3\xa4ss\xc3\xa4 ja luoteessa luonnollinen suoja jyrk\xc3\xa4st\xc3\xa4 Schwechat-joten t\xc3\xb6rm\xc3\xa4st\xc3\xa4. My\xc3\xb6s vastakkaisella puolella luonto tarjoaa suojaa sarjalla kaarimaisia kallioita, joiden asutuksesta ulosp\xc3\xa4in oleva puoli on hyvin jyrk\xc3\xa4sti mutta sis\xc3\xa4puolella tasaisen loivasti nouseva. Koko asuinalue voitiin sulkea ulkopuolisilta ja sit\xc3\xa4 voitiin puolustaa pienell\xc3\xa4 vaikalla ulkoap\xc3\xa4in tulevilta hy\xc3\xb6kk\xc3\xa4yksilt\xc3\xa4. T\xc3\xa4t\xc3\xa4 roomalaistenkin asuttamaa linnoituspaikkaa ei ole viel\xc3\xa4 tutkittu arkeologisesti, mutta se on suojeluksen alainen kulttuurihistoriallisesti merkitt\xc3\xa4v\xc3\xa4na kohteena.\n_START_SECTION_\nLuostarin perustaminen\n_START_PARAGRAPH_\nBabenbergin aatelissukuun kuulunut pyh\xc3\xa4 Leopold III perusti luostarin vuonna 1133 lahjoituksena. H\xc3\xa4nen j\xc3\xa4lkeens\xc3\xa4 poikansa ja seuraajansa Leopold Bayeril\xc3\xa4inen osoitti suurta anteliaisuutta luostaria kohtaan. Heiligenkreuzin luostari on yksi noin 300 luostarista, jotka perustettiin Pyh\xc3\xa4n Bernhard Clairvauxlaisen vaikutuksesta ja t\xc3\xa4m\xc3\xa4n elinaikana. _NEWLINE_Asukkaaksi luostariin siirrettiin munkkeja luostarin \xc3\xa4itiluostarista Ranskan Morimondista. My\xc3\xb6s ensimm\xc3\xa4inen apotti Gottschalk tuli sielt\xc3\xa4. _NEWLINE_S\xc3\xa4\xc3\xa4nn\xc3\xb6llisen luostariel\xc3\xa4m\xc3\xa4n sanotaan alkaneen syyskuun 11. p\xc3\xa4iv\xc3\xa4n\xc3\xa4 1133, mutta perustamisp\xc3\xa4iv\xc3\xa4\xc3\xa4 ei kuitenkaan ole mainittu asiakirjoissa. Lahjoituskirja, joka on kirjoitettu vasta vuonna 1230, on p\xc3\xa4iv\xc3\xa4tty vuodella 1136 eik\xc3\xa4 1133._NEWLINE_Lahjoitusasiakirjasta k\xc3\xa4y ilmi, ett\xc3\xa4 luostarin tontin on s\xc3\xa4\xc3\xa4detty sijaitsevan alueella, joka 1100-luvulla oli Baijerin herttuakunnan rauhattomalla ja ep\xc3\xa4varmalla it\xc3\xa4rajalla. Sisterssil\xc3\xa4iset kutsuttiin asuttamaan aluetta, jotta alue kehittyisi ja aukioiden ja teiden rakennus etenisi. _NEWLINE_Alkuper\xc3\xa4inen maalahjoitus vastaa suurin piirtein kykyisen Heiligenkreuzin kunnan aluetta, sek\xc3\xa4 muutaman muun pienemm\xc3\xa4n alueen tyt\xc3\xa4rluostareiden perustamista varten.\n_START_SECTION_\nKehitys keskiajalla\n_START_PARAGRAPH_\nEnsimm\xc3\xa4inen lahjoitus osoittautui luostarille ja sen ensimm\xc3\xa4iselle munkkiyhteis\xc3\xb6lle liian heikoksi taloudelliseksi turvaksi. Vuonna 1206 olivat munkit jo p\xc3\xa4\xc3\xa4tt\xc3\xa4neet muuttaa It\xc3\xa4-Unkariin nykyisen K\xc3\xb6nigshofin linnan alueelle v\xc3\xa4ltt\xc3\xa4\xc3\xa4kseen n\xc3\xa4l\xc3\xa4st\xc3\xa4 k\xc3\xa4rsimisen. L\xc3\xa4ht\xc3\xb6p\xc3\xa4\xc3\xa4t\xc3\xb6ksen vuoksi heille annettiin lis\xc3\xa4ksi viljava Trumaun alue ja viel\xc3\xa4 Thallernin viinitilan merkinn\xc3\xb6ll\xc3\xa4: \xe2\x80\x9dvoitavaksi antaa veljille, sairauden kohdatessa, viini\xc3\xa4 vahvistukseksi.\xe2\x80\x9d_NEWLINE_Ensimm\xc3\xa4isi\xc3\xa4 luostarirakennuksia rakennettiin noin sata vuotta, mutta romaanisen tyylinen kirkko saatiin valmiiksi ja vihitty\xc3\xa4 k\xc3\xa4ytt\xc3\xb6\xc3\xb6n jo 50 vuoden rakentamisen aloittamisesta, jotta toukokuun 31. p\xc3\xa4iv\xc3\xa4n\xc3\xa4 1188 Leopold V:n luostarille lahjoittama arvokas ristireliikki voitiin vastaanottaa reliikin arvoa vastaavasti. Siit\xc3\xa4 kesti viel\xc3\xa4 toiset reilu 50 vuotta, kunnes 1240 kaikki muutkin, kirkon etel\xc3\xa4puolelle rakennetut luostarirakennukset valmistuivat ja vihittiin k\xc3\xa4ytt\xc3\xb6\xc3\xb6ns\xc3\xa4. T\xc3\xa4ll\xc3\xb6in goottinen tyyli oli ollut muodissa jo hyv\xc3\xa4n aikaa, ja niin romaanisen tyylisest\xc3\xa4 kirkosta sen siro kuoroparvi sai v\xc3\xa4isty\xc3\xa4 isomman, goottilaistyylisen parven alta.\n_START_SECTION_\nUusi aika\n_START_PARAGRAPH_\nVuonna 1642, nyt jo barokin tyylikaudella, valmistuivat uudet luostarirakennukset. Sakasti on per\xc3\xa4isin vuodelta 1667 ja borokkikirkon torni valmistui vuonna 1674. _NEWLINE_Turkkilaiset valtasivat ja sytyttiv\xc3\xa4t luostarin tuleen vuonna 1683. Luostaria j\xc3\xa4lleenrakennettin barokkityylill\xc3\xa4 vuoteen 1691 asti._NEWLINE_Rooman keisari ja It\xc3\xa4vallan arkkiherttua Josef II s\xc3\xa4\xc3\xa4sti luostarin sulkemiselta vuonna 1783, sill\xc3\xa4 vastareformaatiosta l\xc3\xa4htien munkit pitiv\xc3\xa4t koulua ja tekiv\xc3\xa4t paljon sielunhoidollista ty\xc3\xb6t\xc3\xa4 seurakunnassa. T\xc3\xa4m\xc3\xa4n ty\xc3\xb6n ansiosta piti keisari luostarin olemassaolon oikeutettuna. _NEWLINE_1802 perustettiin luostarin oma filosofinen ja teologinen oppilaitos. Siell\xc3\xa4 opetettiin tulevia pappeja Zwettlin, Lilienfeldin, Heiligenkreuzin ja Neuklosterin luostareihin.\n_START_SECTION_\n1900-luvulta nykyaikaan\n_START_PARAGRAPH_\nKun It\xc3\xa4valta oli liitetty natsi-Saksaan (1938), haluttiin luostari tuhota rakentamalla moottoritie suoraan luostarin yli. Toisen maailmansodan p\xc3\xa4\xc3\xa4tytty\xc3\xa4 suunnitelmat kuitenkin muutettiin niin, ett\xc3\xa4 Wienin ulompi keh\xc3\xa4tie rakennettiin kulkemaan Heiligenkreuzin pit\xc3\xa4j\xc3\xa4n pohjoispuolitse._NEWLINE_Toisen maailmansodan loppupuolella luostarikirkon kellot k\xc3\xa4ytettiin aseiden valmistuksen raaka-aineena. My\xc3\xb6s ven\xc3\xa4l\xc3\xa4iset miehitt\xc3\xa4j\xc3\xa4t uhkasivat luostariel\xc3\xa4m\xc3\xa4\xc3\xa4._NEWLINE_Vuonna 1976 korotettiin luostarin teologinen koulu Institutum Theologicum korkeakouluksi, ja se on nyky\xc3\xa4\xc3\xa4n yksi saksankielisen Euroopan suurimmista katolisten pappien koulutuskeskuksista. Heiligenkreuzissa on my\xc3\xb6s yli hiippakuntien rajojen toimiva katolinen pappisseminaari Leopoldium._NEWLINE_Ristireliikki sijaitsee nyky\xc3\xa4\xc3\xa4n 1983 uudelleen rakennetussa ristinkappelissa. Leopold III:n pojan, siunatun Otto Freisingin (1112\xe2\x80\x931158), joka oli Freisingin piispa 1138\xe2\x80\x931158, pyh\xc3\xa4inj\xc3\xa4\xc3\xa4nn\xc3\xb6ksi\xc3\xa4 s\xc3\xa4ilytet\xc3\xa4\xc3\xa4n arvokkaassa arkussa p\xc3\xa4\xc3\xa4alttarin jalustassa._NEWLINE_Paavi Benedictus XVI nimesi korkeakoulun 28. tammikuuta 2007, Pyh\xc3\xa4n Tuomas Akvinolaisen juhlap\xc3\xa4iv\xc3\xa4n\xc3\xa4 Philosophisch-Theologischen Hochschule Benedikt\xc2\xa0XVI. Heiligenkreuz._NEWLINE_Tavallisten kirkonkellojen lis\xc3\xa4ksi Heligenkreuzissa sijaitsee It\xc3\xa4vallan ainoa carillon eli tornikellopeli, jossa 43 kelloa voidaan soittaa koskettimien avulla. Carillonilla soitetaan l\xc3\xa4pi vuoden kerran tunnissa 10 minuuttia ennen tasatunnin ly\xc3\xb6nti\xc3\xa4 jotain liturgisen kauteen (adventti, p\xc3\xa4\xc3\xa4si\xc3\xa4inen, mariaaninen toukokuu jne.) sopivaa virtt\xc3\xa4. Carillonilla soitetaan konsertti joka vuosi elokuun ensimm\xc3\xa4isen\xc3\xa4 viikonloppuna.'